open-index/open-wikipedia-markdown huggingface dataset:
Aursundbrua

**Aursundbrua** er ei bru som krysser Aursundet mellom fastlandet og Ruøya i Aure kommune i Møre og Romsdal. Brua er en del av veiforbindelsen mellom fastlandet og Ertvågsøya. 

Aursundbrua er 486 meter lang. Den ble åpnet i 1995 og er en del av fylkesvei 680.

## Se også
*Smalsundbrua
*Mjosundbrua
*Liste over broer i Norge
*Liste over broer i Norge etter lengde

## Eksterne lenker
* Bilde av brua sett fra sør.
* Bilde av brua sett fra nordøst.
Bergsøysundbrua

**Bergsøysundbrua** eller **Bergsøysundet bru** er ei flytebru som krysser Bergsøysundet mellom Aspøya og Bergsøya i Møre og Romsdal. 

Den ble åpnet i 1992 og er en del av «Krifast» – fastlandsforbindelsen til Kristiansund. Brua er i dag en del av riksvei 70 og europavei 39.

Brooverbygningen består av et stålfagverk med rørknutepunkter. Selve brobanen består av orthotrop stålplate. De syv pongtongene er bygget i høyfast lettbetong LC55. Brua var ved åpningen verdens eneste flytebru uten sideforankring. Nordhordlandsbrua er den eneste flytbrua i Norge bygget siden.

Broen er utstyrt med konstant instrumentering bl.a. for registrering av lekkasje i  pongtongene, bølgetilstand, tidevann og broens bevegelser. Målingene overføres direkte til en overvåkningssentral. Brua beveger seg opp og ned med tidevannet.

Bergsøysundbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

## Se også
*Gjemnessundbrua
*Freifjordtunnelen

*Liste over broer i Norge
*Liste over broer i Norge etter lengde

## Referanser


## Eksterne lenker
*
Bolsøybrua

**Bolsøybrua** er ei betongbjelkebru som krysser Bolsøysundet i Molde kommune i Møre og Romsdal. Den går mellom Grønneset på fastlandet og Bolsøya.  Bolsøybrua er 555 meter lang, seilingshøyden er 16 meter. Brua har 11 spenn, det lengste spennet er 55 meter.

Bolsøybrua er en del av fylkesvei 64. Veistykket som brua ligger på kalles Skålavegen, som går fra Skålahalvøya, over Bolsøybrua og Bolsøya og gjennom Fannefjordtunnelen til Årø like øst for Molde. Veiprosjektet ble åpnet 24. mai 1991, og var bompengefinansiert til det var nedbetalt sommeren 2005, etter en 14 års innkrevingsperiode. Skålavegen erstattet fergeforbindelsen mellom Grønneset og Lønset på nordsiden av Fannefjorden.

## Se også
*Fannefjordtunnelen
*Skålavegen (Molde)
*Liste over broer i Norge
*Liste over broer i Norge etter lengde

## Eksterne lenker
* Panoramabilde fra Bolsøybrua
Blindsjakk

**Blindsjakk** er en form for sjakk der trekkene gjøres uten at spillerne kan se brettet eller brikkene, og uten at de har annen form for fysisk kontakt med dem. Trekkene kommuniseres ved hjelp av sjakknotasjon. 

Enkelte spillere er i stand til å spille flere blindsjakkpartier samtidig mot flere motstandere, dette kalles *simultanblindsjakk*.

## Historikk
Blindsjakk er kjent fra tidlig i sjakkens historie, det første partiet ble muligens spilt av Sa'id bin Jubair (665&ndash;714) i Midtøsten. I ble blindsjakk brukt for å jevne ut nivåforskjellen mellom en sterk og en svak spiller, eller rett og slett for å vise hvor dyktig man var. Den franske mesteren Philidor kunne spille opptil tre partier samtidig. I 1858 gav den legendariske Paul Morphy simultanoppvisning i blindsjakk mot de åtte sterkeste spillerne i Paris. Han vant seks partier, og spilte to remiser. I simultanblindsjakk overfører vanligvis en mellommann trekkene mellom spillerne.

Etter hvert ble blindsjakkrekordene forbedret. I 1900 spilte Pillsbury 20 partier simultant i Philadelphia. Den tsjekkiske spilleren Richard Réti og den russiske verdensmesteren Aleksandr Alekhin var de neste som forbedret rekorden kraftig. Alekhin spilte mot 28 motstandere i februar 1925, med resultatet 22 seire, 3 remis og 3 tap. Samme år forbedret Réti rekorden ved å spille mot 29 spillere samtidig i São Paulo.

I 1943 spilte polske Miguel Najdorf mot 40 motstandere. Han økte antallet til 45 i 1947, og oppnådde resultatet 39 seire, 4 remiser og 2 tap. I dag blir denne prestasjonen ansett som tidenes mest imponerende når det gjelder simultanblindsjakk. 

Den gjeldende verdensrekorden innehas av ungareren Janos Flesch, som i Budapest i 1960 spilte mot 52 motstandere. Han vant 31 partier, spilte 3 remis og tapte 18. Denne rekorden blir av enkelte trukket i tvil, fordi Flesch under partiene ble tillatt å gjenoppfriske stillingene muntlig.

## Dagens status
Nå blir det arrangert flere blindsjakkturneringer årlig. Den mest kjente er Melody Amber-turneringen, som arrangeres i Monte Carlo av milliardæren Joop van Oosterom.

## Eksterne lenker
* Blindfold Chess av Danny Kopec
* George Koltanowski
Lars Helle

**Lars Helle** (født 1962) er en norsk jurist, journalist og redaktør.

Helle arbeidet som ansvarlig redaktør i *[[Rogalands Avis]]* i Stavanger mellom 1996 og 2000. 

Fra 2001 hadde han ulike lederfunksjoner i *[[Dagbladet]]*: som utviklingsredaktør, produksjonsredaktør, magasinredaktør, administrerende redaktør og etikkredaktør. I 2006 ble han konstituert som sjefredaktør da Thor Gjermund Eriksen trakk seg. Han fylte den gang funksjonen i et halvt år fra 8. mars til 14. august, da Anne Aasheim tiltrådte. 

Helle ble på nytt konstituert som sjefredaktør da Aasheim trakk seg på bakgrunn av sviktende opplagstall den 21. januar 2010. Avisen var da inne i en omfattende omleggingsprosess som innebar en rekke oppsigelser og en varslet nedleggelse av *Dagbladet*s fotoavdeling. Den 11. mai 2010 ble Helle formelt ansatt som sjefredaktør. Han var ifølge klubbstyret eneste kandidat som ble spurt.

20. oktober 2011 ble det klart at han ville forlate *Dagbladet* til fordel for jobben som sjefredaktør i *[[Stavanger Aftenblad]]*, en stilling han innehadde fra 1. januar 2012 til 31. oktober 2021.  I 2022 var han igjen tilbake i *Dagbladet*, som stabsredaktør og i 2023 som politisk redaktør.

Lars Helle er sønn av tidligere stortingsrepresentant Ingvar Lars Helle (V) (1933-2003) og nevø av professor Knut Helle (1930-2015). Han er gift med journalist Hilde Torgersen. 

Lars Helle var elev ved Stavanger katedralskole.

## Referanser
Ulrik Frederik Cappelen

**Ulrik Frederik Cappelen** (født 13. mai 1797 i Skien, død 24. november 1864 i Larvik) var en norsk jurist og embetsmann.

Han var sønn av trelastgrosserer og skipsreder Ulrich Fredrich von Cappelen (død 1820), Frednes, Porsgrunn, og Benedicte Henrikke Aall (død 1812), og bror av Jørgen W., Nicolai Benjamin Cappelen og Benedicte Cappelen. Ulrik Frederik Cappelen ble gift 18. juni 1831 med Anne Helene Øwre Aagaard og de har etterkommere idag med andre slektsnavn.

Ulrik Frederik Cappelen gikk ut med laud fra Københavns Universitet 1814 og ble juridisk kandidat med samme karakter ved Universitetet i Christiania 1817. 23. juni 1819 ble han over- og underrettsprokurator, 1823 fullmektig i kirkedepartementet, 1825 fogd og sorenskriver i Vestfinnmark, 2. juni 1829 amtmann i Finmarkens amt og 17. juli 1833 amtmann i Jarlsbergs og Laurvigs amt; i denne stillingen ble han inntil han fikk avskjed etter ansøkning 24. september 1864.

Han var stortingsmann fra Finmarkens amt 1833 (formann i Tollkomiteen) og representant fra Larvik og Sandefjord 1845 (medlem av Tollkomiteen). Han var medlem av flere kongelige kommisjoner, bl.a. til ordning av forholdet mellom samene på grensen mot Russland.

## Referanser


## Litteratur
* E. A. Thomle: *Familien (von) Cappelen i Norge og Danmark*, Christiania 1896
* Lambrecht Haugen: *Cappelen-slekten 1627-2008*, Rosendal 2008, side 142

## Eksterne lenker
*
Dromnessundbrua

**Dromnessundbrua** er ei bru som krysser Dromnessundet mellom fastlandet og Skardsøya i Aure kommune i Møre og Romsdal. Brua er 388 meter lang. Den ble åpnet i 1996 og er en del av fylkesvei 680.

## Eksterne lenker
* Bilde av brua fra nordøst
* Bilde av brua fra nordvest
* Bilder av Dromnessundbrua: http://home.no.net/oulfsnes/bilder/brygga+bru+vei.jpg http://www.reuber-norwegen.de/MoereOgRomsdal/MoereOgRomsdalAure19.html
Johan Christian Tandberg Castberg

**Johan Christian Tandberg Castberg** (født 13. oktober 1827 i Fredrikstad, død 8. desember 1899 i Trondheim) var en norsk tolltjenestemann og avisredaktør samt stortingsrepresentant i tre perioder. Han var sønn av Peter Hersleb Harboe Castberg. 

Han var en kort tid til sjøs, før han gjennomgikk middelskolen i Larvik og ble student med haud i 1846, juridisk kandidat med samme karakter i juni 1850. Deretter var han en tid inspektør ved Sandefjords badeanstalt, ble undertollbetjent i 1856 og 26. mai 1866 overtollbetjent først i Brevik, så i Skien. 

Han var i mange år medlem av bystyret i Skien, ordfører i flere år. I 1874 startet han avisen *[[Varden (avis)|Varden]]*, som han var redaktør av de ti første årene den kom ut.

Han var stortingsrepresentant fra Skien 1877–1879, var da medlem i protokollkomiteen, og 1880–1882, formann i tollkomiteen. I 1884 ble han valgt av Stortinget til administrator ved Skiens avdeling av Norges Bank. 1886 ble han igjen valgt til Stortinget som 1. representant for Venstre fra Skien.

Han var far til politikeren Johan Castberg og fiolinisten Torgrim Castberg.

Fra 1897 var Castberg tollinspektør i Trondheim, hvor han også døde.

## Referanser


## Eksterne lenker
*
Giskebrua

**Giskebrua** er ei bjelkebru mellom øya Giske og Valderøya i Giske kommune i Møre og Romsdal. Brua er 552 meter lang, lengste spenn er 52 meter og seilingshøyden er 17 meter. Brua har 11 spenn. Den ble åpnet i 1987 og er en del av fylkesvei 5957.

## Se også
*Ellingsøytunnelen
*Valderøytunnelen
*Alnestunnelen

### Lister
*Liste over broer i Norge
*Liste over broer i Norge etter lengde
Joop van Oosterom

**Joop van Oosterom** (født 12. desember 1937 i Hilversum, død 22. oktober 2016 i Monaco) var en nederlandsk forretningsmann og sjakkspiller. Han var kåret til den 18. verdensmester i postsjakk.

I 1955 ble han nederlandsk juniormester, og kom på 7.-plass i junior-VM. Etter avsluttet utdannelse satset han imidlertid på sjakk, men grunnla IT-firmaet *Volmac*. I 1988 solgte han sin andel for om lag 1 milliard euro, og regnes i dag som en av de ti rikeste nederlendere.

Fra 1992 har han sponset en sjakkturnering i hans nye hjemland Monaco, og oppkalt den etter sin datter, *[[Melody Amber]]*. Verdens sterkeste spillere inviteres til å delta i hurtigsjakk og blindsjakk.

Van Oosterom er en sterk postsjakkspiller. Allerede i 1980 vant han det nederlandske mesterskapet. Etter at han i 2002 kom på 2.-plass i det 15. postsjakk-VM, lyktes det ham i 2005 å vinne det 18. verdensmesterskapet og igjen i 2007 i det 21. verdensmesterskapet. Det er kjent at han i stor omfang bruker sjakkprogrammer og mottar hjelp fra stormestere. Dette er imidlertid ikke forbudt i henhold til postsjakkreglene, og motstanderne hans har de samme mulighetene.

## Eksterne lenker
*
Wien Air Alaska

**Wien Air Alaska** ble dannet som en sammenslutning mellom Northern Consolidated Airlines og Wien Alaska Airways. Selskapet var berømt for å være det første flyselskap i Alaska, og et av de første i De forente stater.

Selskapet ble grunnlagt i 1927 av Noel Wien i Nome, Alaska, men kan føre sine linjer tilbake til Wiens flyvninger mellom 1924 – 1926 fra Fairbanks med  Bennett Rodebaughs Fairbanks Airplane company som senere gikk inn i  Wien Alaska Airways.  Wien Air Alaskas rutenett og destinasjoner var en tid større enn alle andre selskaper i verden med unntak av Aeroflot. Tidlig på 1980-tallet strakte rutenettet seg fra Point Barrow og et dusin andre byer og steder i  Alaska ned til Phoenix, Oakland og Denver.  Hovedbasen var i Anchorage og Seattle. 

Før Wien Air gikk inn i 1985, var det kjent for å være det nest eldste flyselskap i USA. 

## Flytyper benyttet

På 1920-tallet:
*Standard J-1 
*Fokker F.III (operetta av Noel Wien i Fairbanks Airplane Company)
*Stearman C3
*Stinson SB-1 "Detroiter" (1926 to-dekker versjon av Detroiter)
*Hamilton Metal Plane

På 1930-tallet:
*Bellanca
*Stinson Model Jr.
*Ford Trimotor
*Fokker Universal

På 1940-tallet:
*Fairchild Pilgrim
*Bellanca Skyrocket
*Travelair 6000
*Noorduyn Norseman
*Republic Seabee
*Stinson SR-9 "Gull Wing"
*Boeing 247
*Douglas DC-3
*Curtiss C-46
*Cessna 165 Airmaster

På 1950-tallet:
*Douglas DC-3
*Curtiss C-46
*Noorduyn Norseman
*Cessna 170, 180, 195
*Beech 18

På 1960- og 1970-tallet
*Cessna 185
*de Havilland Beaver
*Beech 18
*Pilatus PC-6 Porter
*Douglas DC-4
*Lockheed Constellation
*de Havilland Canada DHC-6 Twin Otter
*Fairchild C-82
*Douglas DC-3
*Curtiss C-46
*Short Skyvan
*Fokker F-27
*Boeing 737 (Et av de første amerikanske selskap som tok i bruk flytypen, i mai 1967.N461GB)

På 1980-tallet:
*Boeing 737
*Boeing 727
*McDonnell Douglas DC-8 Freighter (kontrakt for UPS)

## Navnehistorie
*Wien Alaska Airways 1927-1930
*Northern Air Transport 1930
*Wien Alaska Airways 1930-194?
*Wien Alaska Airlines 194?-196?
*Wien Air Alaska 196?-April 1968
*Wien Consolidated April 1968-1974
*Wien Air Alaska 1974 -1984 

Selskapet ble kjøpt opp i 1981 av dets nåværende president, Jim J. Flood, etter konkursen 23. november 1984. Flood skaffet seg en betydelig fortjeneste og mer enn 1&nbsp;500 ansatte mistet arbeidet.

## Eksterne lenker
* Wiens rutenett, kart
Gulbrand Eriksen Mørstad

**Gulbrand Eriksen Mørstad** (født 1829 i Øystre Slidre i Valdres, død 1888 i Chicago) var en av de to straffangene som hugget ut løvene på Løvebakken. Mørstad satt da på Akershus festning dømt til døden for mord. Han var òg kjent som Gulbrand i Lia.
## Liv og virke
Gulbrand Mørstad vokste opp under vanskelige forhold med mange søsken og en far som var kriminell. Han ble beskrevet som en «tjukkvoksen kar, ikke særlig høy, med brunt hår og blå øyne. I tillegg hadde han en stor svart vorte på venstre øyebryn».

I 1856 flyttet Gulbrand Mørstad med kone og barn til Vestlandet, først til Sogn og deretter til Bergen. Her ble han kjent med Knut Olson Offerdalen og sammen fant de to på at de skal lage falske penger. Samme år som han kom til Bergen satte de to kameratene planen ut i livet. Håndverket til de to falskmynterne var imidlertid ikke av det beste, og snart ryktes det over hele byen om falske mark- og skillingsstykker. Så prøvde Knut Offerdalen å presse Mørstad for penger for at han ikke skulle røpe for politiet at det var Mørstad som lagde støpeformene til de falske myntene. Det endte med at Knut ble drept, med 13 knivstikk, for deretter å få hodet avskåret. Gulbrand Mørstad ble dømt til døden for mord og anbragt på Akershus festning.

På Akershus ble Mørstad sammen med en annen straffange som het Sivert, de gikk forresten under betegnelsen slaver, rekruttert av billedhuggeren Christopher Borch som skulle utføre de kjente granittskulpturene av løvene på Løvebakken. Borch hadde noen av fangene på Akershus som sine elever, og de drev med modellering i tre og stein. Stortingsløvene ble hugget i løpet av tre måneder av to massive blokker nordmarkitt i 1865, året før den nye Stortingsbygningen ble åpnet. En av løvene ble i 2014 gjengitt på et norsk frimerke, i anledning 200-årsjubileet for Grunnloven.

Gulbrand Mørstad ble benådet av Regjeringen i 1873 «for fortjenester mot Norges nasjonalforsamling» etter først å ha fått avslag tre ganger. Han bodde senere på Grünerløkka, i Thorvald Meyers gate 73. Hans første kone Ingeborg døde og han giftet seg på ny. Han utvandret med familien til Amerika i 1881 og ble rydningsmann på prærien.

## Referanser


## Eksterne lenker
* Løvene på Løvebakken
* Straffedes organisasjon i Norge
* Fra en morders hånd
* Løvene laget av drapsmann - NRK - 2013
Midsundbrua

**Midsundbrua** er ei bru som Midsundet mellom Otrøya og Midøya i Molde kommune i Møre og Romsdal. Brua ble åpnet den 28. juni 1969. Brua inngår i fylkesvei 668 og er totalt 390 meter lang.
## Referanser


## Se også
*Liste over broer i Norge
*Liste over broer i Norge etter lengde
Mjosundbrua

**Mjosundbrua** er ei bru som krysser Mjosundet mellom Rottøya og Ertvågsøya i Aure kommune i Møre og Romsdal. Brua er en del av veiforbindelsen mellom fastlandet og Ertvågsøya. Mjosundbrua er 346 meter lang. Den ble åpnet i 1995 og er en del av fylkesvei 680.

## Se også
*Aursundbrua
*Smalsundbrua
*Liste over broer i Norge
*Liste over broer i Norge etter lengde

## Eksterne lenker
* Bilde av brua fra nordøst.
* Bilde av Mjosundbrua
* Kart fra hvor.no
Nerlandsøybrua

**Nerlandsøybrua** er ei bru i Herøy kommune i Møre og Romsdal. Brua krysser Søre Vaulen fra Igesund på Bergsøya til Kvalsund på Nerlandsøya. Brua er 405 meter lang med lengste spenn på 40 meter. Den ble åpnet den 25. september 1968, og er del av fylkesvei 5878.

## Se også
*Remøybrua
*Rundebrua
*Herøybrua
*Liste over broer i Norge
*Liste over broer i Norge etter lengde

## Referanser
Eldar

**Eldar** kan vise til:
*Et guttenavn, se Eldar (navn)
*En fiktiv «rase» i Tolkien-universet, se Eldar (Tolkien)
*En fiktiv «rase» i Warhammer-universet, se Eldar (Warhammer) 
*En av medlemmene i popduoen Eldar & Nigar
*Idrettslaget Eldar fra Voss i Hordaland
Gjemnessundbrua

**Gjemnessundbrua** er ei hengebru som krysser Gjemnessundet mellom Gjemnes på fastlandet og Bergsøya i Møre og Romsdal. Gjemnessundbrua ble åpnet i 1992. I dag er brua en del av Europavei 39. I totallengde var den Norges lengste hengebru frem til Hardangerbrua ble åpnet i 2013.  Askøybrua hadde lengst enkeltspenn. Brua er 1&nbsp;257 meter lang, hovedspennet er 623 meter, og seilingshøyden er 43 meter. Brua har 21 spenn og er 108 meter høy.

## Krifast
Gjemnessundbrua er en del av «Krifast», fastlandsforbindelsen til Kristiansund. Krifast er et trekantsamband, der tre veier har sitt møtepunkt på Bergsøya.  Bompenger finansierte en andel av veianlegget og bomstasjonen lå på Bergsøya i knutepunktet mellom disse tre veiene. 1. desember 2012 ble bomstasjonen fjernet og det ble gratis å kjøre på Krifast.

* Veien fra øst, fra Tingvoll kommune går over Bergsøysundbrua og Straumsundbrua.
* Veien fra Gjemnes i sør, over Gjemnessundbrua.   
* Veien fra Kristiansund i nord, under Freifjorden i den undersjøiske Freifjordtunnelen.

## Krykkjekoloni
Gjemnessundbrua har den nest største krykkjekolonien i Møre og Romsdal og en av de største i landet. Langs hele brospennet er det tett med krykkjereir i fire rekker. Krykkjer er kolonihekkere og bygger reir i bratte fjell (fuglefjell) på små berghyller. De små framspringene på bruspennet er utmerket rugeplass for krykkjer. 

Et stort problemet er fugleskitt som tærer på betongen og skader den. Betongen blir mer sårbar for saltinntrengning som gjør at armeringen ruster. Mange bruer må repareres fordi det salte sjøvannet trekker inn i betongen og får armeringsjernet til å ruste. 

Kolonien har vært uønsket i flere år, men krykkjene har nektet å forlate hekkeplassen. I stedet for å jage vekk krykkjene legger Veivesenet til rette for at krykkjene kan bruke brua som rugeplass. Brua har blitt spylt og rengjort, og en elastisk, sprekkoverbyggende membran er lagt på betongen for å beskytte mot stoffene i fugleskitten.

## Se også
* Bergsøysundbrua
* Freifjordtunnelen

* Liste over broer i Norge
* Liste over broer i Norge etter lengde

## Referanser


## Kilder
* Tidens Krav 15.mars 2004
* NRK Norgesglasset 19.juni 2006 
* NRK distrikt Møre og Romsdal

## Eksterne lenker
* 
* Side om Gjemnessundbrua
* Structurae om Gjemnessundbrua
* Bilde av brua sett fra sør.
* Bilde av brua sett fra sørvest.
Herøybrua

**Herøybrua** er ei fritt frambygg-bru mellom Notøy og Røyra i Herøy kommune i Møre og Romsdal. Brua er 544 meter lang, lengste spenn er 170 meter, og seilingshøyden er 32 meter. Brua ble åpnet av kong Olav V den 4. september 1976. Den er en del av fylkesvei 654.

## Se også
*Nerlandsøybrua
*Remøybrua
*Rundebrua
*Liste over broer i Norge
*Liste over broer i Norge etter lengde
Gardist

En **gardist** er en menig soldat i et garderegiment, det vil si i et elitekorps i en hær som er livvakt for et statsoverhode eller en fyrste.

En gardist i Norge er en soldat som tjenestegjør i Hans Majestet Kongens Garde.

## Norge
### Utdannelse
For å bli gardist i Norge, må soldaten gå syv eller ti uker på gardeskolen som rekrutt. Etter den syvende uken blir de som skal i 5. gardekompani (spesialistene) overført til Huseby leir og resterende av de som skal bli vaktgardister fortsetter enda tre uker på Terningmoen leir. De blir etter ti uker overført til Huseby, der de forsetter utdanning i gardeperioden. Etter endt gardeperiode vil kompaniet bli godkjent som vaktgardister og klare til å løse det skarpe oppdraget. Et unntak fra dette gjelder 3. gardekompani (musikk og drill), hvor opplæringen ikke følger den vanlige militære veien som for resten av bataljonen.

### Uniform
Den mørkeblå paradeuniformen til kongens garde i Norge har forblitt nærmest uforandret gjennom avdelingens historie siden 1856. En interessant detalj er den bredbremmede bowlerhatten av filt med hengende dusk (kalt plym) av bøffelhår. Den ble kopiert fra uniformene til de lette, italienske skarpskytterkorpsene, såkalte bersaglieri, som imponerte den svenske prinsessen Louise, tippoldemoren til Kong Harald, så mye at hun i 1860 insisterte på at de norske gardistene skulle utstyres med tilsvarende hatter.

## Se også
*Hans Majestet Kongens Garde
*Livvakt
*Beefeaters
*Rødegardist

## Eksterne lenker

* HM Kongens Gardes nettsted
Nordsundbrua (Kristiansund)

**Nordsundbrua** er ei bru som krysser Nordsundet mellom Nordlandet og Gomalandet i Kristiansund i Møre og Romsdal. Brua er 333 meter lang og har seilingshøyde 28 meter. Den er en del av riksvei 70. Den ble åpnet for trafikk i 1979.

Dagens bru erstattet ei eldre bru som ble åpnet den 20. desember 1936. Gammelbrua var ei stålbuebru som var 304 meter lang og hadde hovedspenn på 80 meter. Den ble demontert og fjernet, sommeren 1999.

## Se også

*Sørsundbrua
*Omsund bru

*Liste over broer i Norge
*Liste over broer i Norge etter lengde

## Eksterne lenker
* Bilde av Kristiansund med både Nordsundbrua og Sørsundbrua. Nordsundbrua i forgrunnen
Marianne Havdal

**Marianne Havdal** (født 20. januar 1950, død 8. august 2018) var en norsk barnebokforfatter og bibliotekar. Hun mottok Kritikerprisen for sin tredje barnebok.

## Barnebøker
* *Forden og andre forteljingar*, illustrert av Stella East (1991)
* *Osteulven*, illustrert av Jan-Kåre Øien (1992)
* *Når traktoren kjem ut er det vår*, illustrert av Kristin Roskifte (2005)

## Priser
* Norsk litteraturkritikerlags barnebokpris 2005, for *Når traktoren kjem ut er det vår*

## Referanser

## Kilder
* Presentasjon av Marianne Havdal i Forfatterkatalogen på Forfattersentrums nettsider
Ragnar Christiansen

**Ragnar Karl Viktor Christiansen** (1922–2019) var en norsk jernbanemann og politiker (Ap) som var ordfører i Nedre Eiker 1955 til 1957, stortingsrepresentant for Buskerud i fem perioder 1958–1977, statsråd i to ulike departement i 1970-åra og fylkesmann i Buskerud 1980-1988.

## Liv og virke
Ragnar Christiansen ble født i Drammen og vokste opp på Solbergelva i Nedre Eiker. Han hadde sin yrkesbakgrunn fra Norges Statsbaner. Ragnar Christiansen var far til professor Vidar Christiansen ved Økonomisk institutt ved Universitetet i Oslo.

Han var stortingsrepresentant fra Buskerud fra 1958 til 1977 og vararepresentant i periodene 1950&ndash;1953 og 1954&ndash;1957. Som vararepresentant møtte han det meste av perioden 1950–53, etter at den faste representanten Lars Breie ble utnevnt til riksrevisor i november 1950.

Christiansen var finansminister 17. mars&nbsp;1971&ndash;18. oktober&nbsp;1972 i Trygve Brattelis første regjering og samferdselsminister 15. januar&nbsp;1976&ndash;11. januar&nbsp;1978 i Odvar Nordlis regjering. 

Han var fylkesrådmann i Buskerud fylkeskommune 1978–80, og fylkesmann i Buskerud fra 1980 til 1988. Han ledet kommune- og fylkesinndelingsutvalget som i 1992 la fram en NOU om kommunestrukturen i Norge.

Han var formann i Forbrukerrådet 1953-1960 og i Buskerud Arbeiderparti 1955-1966.

I 2006 utga han memoarboken *Fra storting og styringsverk. Erindringer fra et liv i politisk arbeid* (ISBN 9788292611029). Han skrev en omtale av  Trygve Bratteli i festskriftet til Bratteli i 1980.

* 1958&ndash;1961: medlem av Stortingets forsvarskomité
* 1961&ndash;1965: medlem av Finans- og tollkomitéen
* 1965&ndash;1969: medlem av Den utvidede utenriks- og konstitusjonskomitéen
* 1965&ndash;1969: nestformann i Finans- og tollkomitéen
* 1965&ndash;1969: nestformann i Finanskomitéen
* 1969&ndash;1973: medlem av Den utvidede utenriks- og konstitusjonskomitéen
* 1969&ndash;1973: nestformann i Finanskomitéen
* 1969&ndash;1973: medlem i Industrikomitéen
* 1973&ndash;1977: formann i Finanskomitéen
* 1973&ndash;1977: medlem av Den utvidede utenriks- og konstitusjonskomitéen
* 1973&ndash;1977: medlem av Valgkomitéen

## Referanser


## Eksterne lenker
*
Ådalsbruk

**Ådalsbruk** er et tettsted i Løten og Stange kommuner i Innlandet. Tettstedet har  innbyggere per 1. januar . Per 2025 er også deler av Nordbryn i Stange med  innbyggere del av tettstedet. Ådalsbruk stasjon fra 1862 ligger her, og Rørosbanen går gjennom tettstedet. De har også egen skole, Ådalsbruk barneskole.

Ådalsbruk var rundt 1900 et av de største industristedene mellom Oslo og Trondheim, med jernstøperiet Aadals Brug Jernstøberi og Mekaniske Værksted og Klevfos Cellulose & Papirfabrikk, begge anlagt ved Svartelva. Aadals Brug brant ned i 1928, mens papirfabrikken ble lagt ned i 1976.

Klevfos Industrimuseum ligger ved Ådalsbruk og bruker lokalene til papirfabrikken. Her spilles også teaterstykket *Arbesdaer*, skrevet av Tor Karseth.

## Referanser
Olaf Knudson

**Olaf Knudson** (1915–1996) var en norsk politiker (H), forstmann, gårdbruker og sagbrukseier fra Sigdal. Han var stortingsrepresentant for Buskerud fra 1954 til 1977. 

Knudson var i 1963 saksordfører for Stortingets  behandling av Kings Bay-saken, og dermed den som fremmet mistillitsforslaget som felte Gerhardsen-regjeringen i 1963.

Han var utdannet forstkandidat fra NLH i 1942, og overtok heimgården med sagbruk det samme året. Han utvidet sagbruket med høvleri i 1945.
Knudson satt i kommunestyret i Sigdal 1945–1967, og var varaordfører fra 1948 til 1956. Han var formann i Buskerud Høyre 1951-1955 og medlem av Høyres sentralstyre 1955-1970. Han var formann i Det norske Skogselskap 1978-1983.  

* 6. oktober&nbsp;1961 &ndash; 30. september&nbsp;1965  Visesekretær i Stortinget
* 8. oktober&nbsp;1965 &ndash; 30. september&nbsp;1969  Varapresident i Lagtinget 
* 8. oktober&nbsp;1969 &ndash; 30. september&nbsp;1973  Varapresident i Lagtinget 

* 1973&ndash;1977 nestformann i Den forberedende fullmaktskomitéen
* 1973&ndash;1977 medlem i Administrasjonskomitéen
* 1973&ndash;1977 nestformann i Industrikomitéen
* 1973&ndash;1977 nestformann i Fullmaktskomitéen
* 1969&ndash;1973 medlem i Den forberedende fullmaktskomitéen
* 1969&ndash;1973 medlem i Industrikomitéen
* 1969&ndash;1973 varamedlem i Valgkomitéen
* 1969&ndash;1973 sekretær i Fullmaktskomitéen
* 1965&ndash;1969 medlem i Den forberedende fullmaktskomitéen
* 1965&ndash;1969 varamedlem i Valgkomitéen
* 1965&ndash;1969 medlem i Industrikomitéen
* 1965&ndash;1969 medlem i Skog-, vassdrags- og industrikomitéen
* 1961&ndash;1965 nestformann i Skog-, vassdrags- og industrikomitéen
* 1958&ndash;1961 nestformann i Skog-, vassdrags- og industrikomitéen
* 1954&ndash;1957 medlem i Skog-, vassdrags- og industrikomitéen

## Referanser


## Eksterne lenker
*
Hamar og Omegn Boligbyggelag

**Hamar og Omegn Boligbyggelag** er et boligbyggelag i Hamar i Innlandet og ble etablert 1. mars 1946. Laget opererer i Hamar, Løten, Ringsaker og Stange. Ved årsskiftet 2005/2006 ble Moelv og Omegn Boligbyggelag innlemmet i Hamar og Omegn Boligbyggelag.

Boligbyggelaget har ca. 10 300 medlemmer og forvalter 5 400 boliger i 182 borettslag, sameier og andre selskap.

Hamar og Omegn Boligbyggelag er en del av Norske Boligbyggelags Landsforbund (NBBL) og Oslo Bolig- og Sparelag (OBOS).

## Referanser


## Eksterne lenker
* Hamar og Omegn Boligbyggelag
Kongsvinger og Omegns Boligbyggelag

**Kongsvinger og Omegns Boligbyggelag** ble startet 14. desember 1945 og opererer i Kongsvinger, Nord- og Sør-Odal kommuner i Innlandet.

Boligbyggelaget har ca. 6 700 medlemmer og forvalter 3 000 boliger i 78 borettslag, sameier og andre selskap.

Kongsvinger og Omegns Boligbyggelag er en del av Norske Boligbyggelags Landsforbund (NBBL).

## Eksterne lenker
* Kongsvinger og Omegns Boligbyggelag
* NBBL Årsstatistikk 2009 (pdf)
Moelv og Omegn Boligbyggelag

**Moelv og Omegn Boligbyggelag** er et boligbyggelag i Moelv i Innlandet.

Moelv og Omegn Boligbyggelag er en del av Norske Boligbyggelags Landsforbund (NBBL).

Ved årsskiftet 2005/2006 ble Moelv og Omegn Boligbyggelag innlemmet i Hamar og Omegn Boligbyggelag.

## Referanser
Gjøvik og Omegn Boligbyggelag

**Gjøvik og Omegn Boligbyggelag** ble startet i 19. desember 1946 og opererer i Gjøvik i Innlandet, samt i nabokommunene. Laget er et resultat av en fusjon i 2002 mellom Raufoss og Omegn Boligbyggelag og Gjøvik Boligbyggelag.

Boligbyggelaget har ca. 6 700 medlemmer og forvalter 4 000 boliger i 128 borettslag, sameier og andre selskap..

Gjøvik og Omegn Boligbyggelag er en del av Norske Boligbyggelags Landsforbund (NBBL).

## Eksterne lenker
* Gjøvik og Omegn Boligbyggelag
* NBBL Årsstatistikk 2009 (pdf)
Lillehammer og Omegn Boligbyggelag

**Lillehammer og Omegns Boligbyggelag** ble startet 30. september 1947 og opererer i Lillehammer i Innlandet, samt omegnskommunene.

Boligbyggelaget har ca. 5 100 medlemmer og forvalter 3 100 boliger i 115 borettslag, sameier og andre selskap.

Lillehammer og Omegns Boligbyggelag er en del av Norske Boligbyggelags Landsforbund (NBBL).

## Eksterne lenker
* Lillehammer og Omegns Boligbyggelag
* NBBL Årsstatistikk 2009 (pdf)
Otta Boligbyggelag

**Otta Boligbyggelag** var et boligbyggelag i Otta i Innlandet og ble etablert 9. september 1957.

Otta Boligbyggelag var medlem av Norske Boligbyggelags Landsforbund (NBBL) fram til 2012, da laget ble vedtatt oppløst. Usbl overtok samtidig forvaltningen av borettslagene. 

Boligbyggelaget hadde ved oppløsningen 482 medlemmer og forvaltet 96 boliger i 6 borettslag.

## Referanser
Mus

**Mus** eller **MUS** kan referere til:

* Musefamilien (Muridae), en gruppe små gnagere
** ''Mus'' (slekt)
* Muş, by i Tyrkia
* Musene, gudinner i gresk mytologi
* Datamus, pekeredskap for datamaskiner
* Mauritius, NATO-landskode MUS
* Klappmyss-hunn, en sel
* Slanguttrykk for vulva
Elverum og Omegn Boligbyggelag

**Elverum og omegn Boligbyggelag** ble startet 6. september 1940 etter at store deler av Elverum sentrum ble ødelagt etter tysk bombing ved starten av andre verdenskrig. Laget er landets nest eldste og bare Oslo Bolig- og Sparelag er eldre. Laget opererer i Elverum, Åmot, Trysil og Våler kommuner i Innlandet.

Boligbyggelaget har ca. 3 300 medlemmer og forvalter 1 900 boliger i 68 borettslag, sameier og andre selskap.

Elverum og omegn Boligbyggelag er en del av Norske Boligbyggelags Landsforbund (NBBL).

## Eksterne lenker
* Elverum og omegn Boligbyggelag
* NBBL Årsstatistikk 2009 (pdf)
Åsta (elv)

**Åsta** er en elv som renner fra Øyerfjellet i Øyer og munner ut i Glomma rundt 20 kilometer nord for Elverum. Elva renner gjennom kommunene Øyer, Ringsaker, Hamar, og Åmot. Fjellområdet har vært rikt på seterliv, nå domineres aktiviteten av sommerbeiting, hytter og fiske.  Store deler av Hedmarksvidda omkranser elva, og mange kjenner dette best ut fra Birkebeinerne. Løypetrasseen til blant annet Birkebeinerrennet passerer Åsta ved Kvarstadseterdammen.

Elva er over fire mil lang og er vernet i henhold til Verneplan I for vassdrag. Den har gravd ut Åstdalen, som er en sidedal til Østerdalen.

## Referanser
Mengele Zoo

***Mengele Zoo*** er en roman fra 1989 av den norske forfatteren Gert Nygårdshaug. Dette er første bok i en kvintologi som også kalles Mino-serien.

Historien handler om Mino Aquiles Portoguesa, som er født i en landsby i Latin-Amerikas regnskoger. Faren lærer ham å samle på sommerfugler. En dag rammer katastrofen landsbyen, og Mino går ut i verden alene. Etter hvert blir han grunnlegger av «Mariposa-bevegelsen», oppkalt etter (den fiktive) sommerfugl-arten *Mariposa mimosa*. *Mariposa* er spansk for «sommerfugl».

Boken tar opp temaer som miljøvern, nord-sør-konflikt og imperialisme, og ikke minst hvordan man velger å prioritere sine verdier. Til tross for at *Mengele Zoo* beskriver verden sett fra en av Jordas mest ettersøkte terroristers øyne, er det lett for leseren å ta parti med Mino gjennom hele boken. Han dukker også opp i Nygårdshaugs påfølgende bøker i Mino-serien; *Himmelblomsttreet*, *Afrodites basseng,* *Chimera* og *Zoo Europa*. 

## Utmerkelser
Boken ble kåret til «folkets favoritt» i forbindelse med litteraturfestivalen på Lillehammer i 2007.

## Referanser
Omsundbrua

: *Må ikke forveksles med [[Ormsundbrua]] i Oslo.*

**Omsundbrua** er en fritt frambygg-bro på Rv70 (Møre og Romsdal) som krysser Omsundet mellom øyene Frei og Nordlandet i Kristiansund i Møre og Romsdal. Den ligger rett ved siden av den gamle buebroen som i dag er stengt for biltrafikk.

## Gamle Omsundbrua

## Nye Omsundbrua

Dagens bro for biltrafikk er en spennbetongbro bygd etter fritt frambygg-metoden. Den ble bygget i 1981, er 292 meter lang, og lengste spenn er på 100 meter. Brua er en del av riksvei 70.

## Se også
*Omsundbrua (gamle)
*Nordsundbrua
*Freifjordtunnelen
*Liste over broer i Norge
*Liste over broer i Norge etter lengde

## Referanser


## Eksterne lenker
* Bilde av undersiden på bruene sett fra nord.
* Bilde av bruene sett fra nordvest (fra lufta).
Eggedal

**Eggedal** er en fjellbygd øverst i Sigdal kommune i Buskerud. Den har tidligere vært jord- og skogbruksbygd, men fra 1960-tallet og frem til i dag har fabrikken Sigdal Kjøkken sysselsatt store deler av den yrkesaktive befolkningen. Sagbruk/trelastforretning og hyttebygging er andre viktige arbeidsplasser. I sentrum av bygda er det dagligvarebutikk, vinmonopol, jernvarehandel, kafé, Eggedal kirke og turistkontor.

Eggedal skole er en barneskole og har vel 50 elever fra Eggedal og Nedre Eggedal.

## Turisme og hytteområder
Som inngangsport til deler av Norefjell, Haglebu og Vestfjella mot Numedal har Eggedal stor tilstrømning av folk som har hytte i disse områdene. Eggedal Vestfjell har flott tur- og skiterreng i store uberørte naturområder. Området grenser i sør til Norges største naturreservat, Trillemarka.

Om vinteren finnes preparerte skiløyper i områdene rundt Eggedal. Løypene ligger i praktfullt turterreng i det vesentligste fra 700 og opp mot 1100 moh. Løypene er også knyttet sammen med løypenettet på Norefjell.

Det er gode multeområder i Eggedal, og det er adgang til stangfiske av ørret i flere av vannene i området.

## Eggedal under andre verdenskrig
I Eggedal falt syv norske Milorg-soldater og seks tyske politisoldater av norsk og tysk herkomst under en trefning ved Haglebuvann i 26. april 1945. En krigsfange i uniform ble også likvidert av Milorg. Trefningen er blitt kalt Haglebuslaget.

## Kunst og kultur i Eggedal
Kunstnerne Christian Skredsvig og Theodor Kittelsen «fant» denne bygda og bosatte seg her for over 100 år siden. Begge kunstnerhjem – Lauvlia og Hagan – er åpne for besøk i sommerhalvåret. Eggedal Mølle, en gammel nyrestaurert bydemølle, kan sees i drift lørdager og søndager om sommeren,

her er det i tillegg til den gamle mølla en samling av gamle bygninger hentet fra området, inkludert en oppgangssag. 

I Eggedal sentrum er statuen «Mannen med katten», med motiv fra Chr. Skredsvigs bilde «Idyll», som kunstneren Nils Aas laget i forbindelse med 150-årsjubileumet for Skredsvigs fødsel. Se ellers informasjon under *[[Sigdal]]*.

## Eksterne lenker
* Turforslag til Norefjell og Eggedalsfjella på DNT og NRKs nettsted ut.no  
* Portalside med nyheter og informasjon fra Sigdal og Eggedal
* Sigdal og Eggedal Turistservice as
Ringbo BBL

**Ringbo BBL** (org. nr. ) ble stiftet som *Hønefoss og Norderhov boligbyggelag* den 18. desember 1950 og er i dag et interkommunalt boligbyggelag. Til å begynne med var boligbyggelaget et lokallag for Ringerike kommune, men virksomheten har med årene blitt utvidet til å gjelde flere kommuner, også på kryss av fylkesgrensen.

## Fakta
Ringbo BBL har over  medlemmer og forvalter mer enn  boliger i 88 borettslag og sameier i kommunene Flå, Gol, Nesbyen, Hole, Ringerike og Jevnaker.

Ringbo BBL er tilknyttet Norske Boligbyggelags Landsforbund (NBBL) og har kontoradresse ved Hvervenmoveien 49, 3511 Hønefoss.

Nesbyen og Omegn Boligbyggelag (etablert 25. september 1987) hadde ca. 260 medlemmer og forvalter 70 boliger i 3 borettslag i 2006. I 2007 ble Nesbyen og Omegn Boligbyggelag innlemmet i Ringbo Boligbyggelag.

## Tidligere navn
Boligbyggelaget på Ringerike har gjennom årene hatt flere navn.

* Ringbo Ringerike og omegn BBL
* Ringbo Ringerike og omegn boligbyggelag
* Ringerike boligbyggelag
* Ringerike og omegn boligbyggelag

## Referanser


## Eksterne lenker
* 
* Ringbo BBL
Nesbyen og Omegn Boligbyggelag

**Nesbyen og Omegn Boligbyggelag** var et boligbyggelag som ble etablert 25. september 1987. I 2007 ble Nesbyen og Omegn Boligbyggelag innlemmet i Ringbo Boligbyggelag.

Boligbyggelaget hadde ca. 260 medlemmer og forvalter 70 boliger i 3 borettslag i 2006.

## Referanser
Midt Buskerud Boligbyggelag

**Midt Buskerud Boligbyggelag** ble startet 29. oktober 1970 og var et boligbyggelag som opererte i Modum og Sigdal kommuner i Buskerud. I 2010 fusjonerte laget med Nedre Buskerud Boligbyggelag.

Boligbyggelaget hadde vel 800 medlemmer og forvaltet 402 boliger i 18 borettslag, sameier og andre selskap.

Midt Buskerud Boligbyggelag var en del av Norske Boligbyggelags Landsforbund (NBBL).

## Referanser


## Eksterne lenker
* NBBL Årsstatistikk 2009 (pdf)
Nedre Eiker Boligbyggelag

**Nedre Eiker Boligbyggelag** ble startet i 1959 og opererer i Nedre- og Øvre Eiker kommuner i Buskerud.

Nedre Eiker Boligbyggelag og Drammen og Omegn Boligbyggelag fusjonerte i 2006 til Nedre Buskerud Boligbyggelag.

Boligbyggelaget har ca. 3 900 medlemmer og forvalter 1 500 boliger i 50 borettslag, sameier og andre selskap.

Nedre Eiker Boligbyggelag  er en del av Norske Boligbyggelags Landsforbund (NBBL).

## Referanser


## Eksterne lenker
* Nedre Eiker Boligbyggelag
Lier Boligbyggelag

**Lier Boligbyggelag** ble startet i 2. mars1965. I 2003 gikk Hurum Boligbyggelag inn i Lier Boligbyggelag. I 2009 fusjonerte Lier Boligbyggelag med Boligbyggelaget Usbl i Oslo.

Boligbyggelaget hadde vel 5 900 medlemmer og forvaltet 2 400 boliger i 67 borettslag, sameier og andre selskap (2006).

## Referanser
Kongsberg Boligbyggelag

**Kongsberg Boligbyggelag** ble startet i 30. juni 1954 og opererer i Kongsberg i Buskerud samt i nabokommunene.

Boligbyggelaget har ca. 5000 medlemmer og forvalter 2400 boliger i 100 borettslag, sameier og andre selskap.

Kongsberg Boligbyggelag er en del av Norske Boligbyggelags Landsforbund (NBBL).

## Eksterne lenker
* Kongsberg Boligbyggelag
* NBBL Årsstatistikk 2009 (pdf)
Drammen og Omegn Boligbyggelag

**Drammen og Omegn Boligbyggelag** ble startet i 1945 og opererer i Drammen, Svelvik, Sande, Røyken og Lier kommuner i Buskerud.

Drammen og Omegn Boligbyggelag og Nedre Eiker Boligbyggelag fusjonerte i 2006 til Nedre Buskerud Boligbyggelag.

Boligbyggelaget har ca. 15 000 medlemmer og forvalter 7 800 boliger i 200 borettslag, sameier og andre selskap.

Drammen og Omegn Boligbyggelag er en del av Norske Boligbyggelags Landsforbund (NBBL).

## Referanser


## Eksterne lenker
* Drammen og Omegn Boligbyggelag
Saltstraumen kirke

**Saltstraumen kirke** er en av to kirker i Saltstraumen menighet i Bodø kommune. Den andre kirken i menigheten er Tverlandet kirke. Menigheten tilhører Bodø domprosti i Sør-Hålogaland bispedømme.

Kirken ble opprinnelig bygget 300 meter unna, men begynte å helle på grunn av ustabile grunnforhold. Kirken ble flyttet til sin nåværende posisjon like etter 1900. Den er bygget som langkirke med korte tverrarmer. Koravslutningen er åttekantet.

## Interiør


Saltstraumen kyrkje koret.jpg|Kor
Saltstraumen kyrkje preikestol.jpg|Prekestol
Saltstraumen kyrkje galleriet.jpg|Galleri
Saltstraumen kyrkje inni.jpg|Skip


## Litteratur
* 

## Referanser


## Eksterne lenker
* 
* Saltstraumen menighet
*
Remøybrua

**Remøybrua** er ei bru som krysser Nørdre Vaulen mellom Leinøya og Remøya i Herøy kommune i Møre og Romsdal. Brua er 340 meter lang. Den ble åpnet for trafikk mars 1966, med offisiell åpning 25. september 1968. Brua er del av fylkesvei 5876. Brua har 17 meter seilingshøyde.

## Se også
*Rundebrua
*Nerlandsøybrua
*Herøybrua
*Liste over broer i Norge
*Liste over broer i Norge etter lengde

## Referanser
Sentripetalakselerasjon

**Sentripetalakselerasjon** er akselerasjonen inn mot sentrum av en krum bane og oppstår når summen av alle kreftene på et legeme står vinkelrett på retningen, med andre ord at akselerasjonsvektoren står normalt på fartsvektoren. Om banefarten til et legeme er konstant, er sentripetalakselerasjonen lik den totale akselerasjonen. Legemet beveger seg da i en sirkelbane.

Det er tre utregningsformler for sentripetalakselerasjon:

:{a} = {{\omega^2} r}

:{a} = 

:{a} = {4

Der *v* er banefarten i meter per sekund, "{\omega}" er vinkelhastigheten, *r* er radien i meter og *T* er rundetiden i sekunder.

## Se også
* Sentripetalkraft
Butch Reynolds

**Harry Lee «Butch» Reynolds** (født 8. juni 1964 i Akron, Ohio) er en amerikansk tidligere friidrettsutøver.

Reynolds innehadde verdensrekorden på 400 meter fra 1988 til 1999, da den ble slått av Michael Johnson. I 1990 ble han tatt i en dopingkontroll, og ble idømt 30 måneders utestengelse av IAAF. Under VM 1993 og 1995 vant han sølv på 400 meter og gull på 4 x 400 meter stafett.

Under OL 1988 i Seoul tok han sølv på 400 meter, plassen mellom landsmennene Steve Lewis og Danny Everett. Han var også med på stafettlaget som tok gull på 4 x 400 meter, foran Jamaica og Tyskland.

## OL-medaljer
*  1988  Seoul -  **Gull** i friidrett, 4 x 400 m stafett menn  USA
*  1988  Seoul  -  Sølv i friidrett, 400 meter menn  USA

## Referanser


## Eksterne lenker
*
Annie Famose

**Annie Famose** (født 1944) er en fransk tidligere alpinist. Hun var med på det franske alpinlandslaget som var dominerende i internasjonale mesterskap på 1960-tallet.

Karrierens høydepunkt var gullmedaljen i slalåm under VM 1966 i chilenske Portillo, der det franske laget nesten gjorde rent bord. Hun vant foran lagvenninnen Marielle Goitschel og amerikanske Penny McCoy.

Famose la opp etter OL 1972 i Sapporo.

## Meritter
### [[Olympiske leker]]
Resultatene var som følger:

### [[VM i alpint|Verdensmesterskap]]
* Portillo 1966: gull i slalåm, sølv i kombinasjonen, bronse i utfor

### [[Verdenscupen i alpint|Verdenscupen]]
* Beste sammenlagtplassering: 3.-plass i 1967.
* Vinner av slalåmcupen i 1967.
* 2 enkeltseire (begge i slalåm)

## Referanser


## Eksterne lenker
*
Heidal (ost)

**Heidal** eller **heidalsost** er en norsk lokal mysost og en gudbrandsdalsost som kommer fra Heidal nord i Gudbrandsdalen i Oppland. Osten er en slags brunost eller «rauost» som er det opprinnelige navnet på brunost (G35).

Heidalsosten er en formost som først ble lagd på en av de mange gårdene i Heidal. Osten produseres i dag av TINE og det lokale Heidal Ysteri.

## Referanser
Løding

**Løding**, også kalt **Tverlandet**, er et tettsted i Bodø kommune i Nordland og en forstad til Bodø. Tettstedet ligger 17,3&nbsp;km utenfor Bodø sentrum i kjøreavstand, og 13.2&nbsp;km i luftlinje. Tettstedet består av Øvre-Løding og Ner-Løding, og har  innbyggere per 1. januar .

Betegnelsen Tverlandet omfatter også områdene Hopen, Vatne, Heggmoen, Mjønes, Vågan, Holand, Skålbunes, Elstad, Oddan, Allmenningen, Godøynes (Gaunes) og Naurstad som ligger rundt tettstedet. Tverlandet kirke ligger her.

Løding sentrum har lege, tannlege og dagligvarebutikker, samt landets første Nikita-frisør. Det finnes byggvare og spesialbutikk innenfor campingvogn og utstyr. Løding har eldresenter, barnehage og skole til og med ungdomstrinnet. Fram til desember 2001 hadde Forsvaret egen leir på Løding for mannskap som tjenestegjorde ved daværende Forsvarskommando Nord-Norge (senere Landsdelskommando Nord-Norge og i dag Forsvarets operative hovedkvarter).

Fylkesvei 17 (kystriksveien) har sitt nordre startpunkt her.

## Kjente tverlendinger
*Tore Johansen, jazzartist
*Marie Blokhus, skuespiller
*Isak Dreyer, realitydeltaker

## Galleri

## Referanser
Nathalie Santer

**Nathalie Santer** (født 1972) er en italiensk tidligere skiskytter. Fra sesongen 2006-2007 konkurrerte hun for Belgia etter å ha blitt vraket fra det italienske landslaget. Den 10. april 2008 kom meldingen om at hun hadde bestemt seg for å legge opp og heller ville satse på hest hjemme i Italia.

Hun hadde sin beste periode som skiskytter tidlig på 1990-tallet. I sesongen 1993 kom hun på andreplass sammenlagt i verdenscupen. Totalt har hun vunnet tre verdenscuprenn i løpet av karrieren.

Nathalie Santer giftet seg i 2006 med den norske skiskytteren Ole Einar Bjørndalen. De gikk fra hverandre i 2012.

Nathalies søstre Saskia (skiskyting) og Stephanie (langrenn) er også fremragende idrettsutøvere. Hvis ikke Stephanie hadde blitt skadet, ville det under OL 2006 for første gang ha deltatt tre søstre i de samme lekene. I 2007 deltok hun også i Ski-VM for Belgia, der hun ble nr 53 på 10 km fri teknikk.

## Referanser


## Eksterne lenker
* 
* Santer sisters
* Ole Einar fikk sin Nathalie (VG, 2006)
* Resultatoversikt på Biathlonworld
Rundebrua

**Rundebrua** er ei fritt frambygg-bru som krysser Rundasundet mellom Remøya og Runde i Herøy kommune i Møre og Romsdal. Brua er 428 meter lang. Den ble åpnet 5. mars 1982 og er del av fylkesvei 5876. 

Brua er siste del av det 8 km lange sambandet fra Remøy til Runde (sambandet inkluderer også tunnel og fylling i sjøen). Det kostet 58,5 millioner kr i 1982.

## Se også
*Remøybrua
*Nerlandsøybrua
*Herøybrua
*Liste over broer i Norge
*Liste over broer i Norge etter lengde

## Referanser


## Eksterne lenker
*Rundebroen i Herøy i 1982
Straumsbrua (Ålesund)

:*For veibro i Vestnes se [[Straumsbrua (Vestnes)]]*

**Straumsbrua** er ei veibru som krysser Skodjestraumen i Ålesund kommune i Møre og Romsdal. Brua er del av fylkesvei 661, og avløste de gamle Skodjebruene.

Straumsbrua er ei 290 meter lang stålbuebru med seilingshøyde på 23 meter. Den ble åpnet den 3. juli 2004. Brua ble finansiert med bompenger og ble nedbetalt i 2011. Da den nye brua åpnet, ble de gamle Skodjebruene stengt for biltrafikk. Gamlebruene er vernet, og er oppgradert og brukes som gang- og sykkelvei.

## Referanser
Gunnar Kaasen

**Gunnar Kaasen** (1882–1960) var en norsk hundekjører i Alaska. Han emigrerte til USA i 1903. 

Han ble berømt etter at han i 1925 fullførte siste etappe av serumløpet til Nome med motgift mot en difteriepidemi i byen, med «Balto» som lederhund. En statue av hunden *Balto* står i Central Park i New York City.

## Referanser
Hilde Wøhni

**Hilde Wøhni** (født 1973) er en norsk journalist og tidligere programleder. Hun ble kjent gjennom sitt virke som programleder for Norsk Tippings Lotto-, Vikinglotto- og Joker-sendinger på NRK.

Wøhni er fra Honningsvåg i Nordkapp kommune. Hun begynte i Radio Nordkapp som 12-åring. Senere jobbet hun i Finnmarksposten og Finnmark Dagblad. Da hun var 22 år flyttet hun til Oslo og begynte å studere på Merkantilt Institutt. Mens hun var student ble hun vikar i VG, og jobbet senere på desken i Dagbladet. I 1999 ble hun ansatt som informasjonskonsulent og programleder i Norsk Tipping. Etter 11 år som programleder ble hun i 2010 ansatt som journalist i NRKs avdeling i Honningsvåg og var her frem til avdelingen ble nedlagt i 2015. Hun har senere bosatt seg på Sørlandet hvor hun har arbeidet som journalist i ''Lindenes'' og *[[Fædrelandsvennen]]*.

Wøhni er medforfatter på Live Landmarks bok *Vekk meg når det er over*, fra 2009, som omhandler Landmarks opplevelser med Kronisk utmattelsessyndrom.

## Referanser


## Eksterne lenker
*
Storseisundbrua

**Storseisundbrua** er den lengste og den mest kjente av de 8 bruene på Atlanterhavsveien mellom fastlandet og Averøy i Møre og Romsdal. Brua er ei fritt frambygg-bru med lengde 260 meter og hovedspenn 130 meter. Seilingshøyden er 23 meter, og brua har til sammen 3 spenn. Den krysser kommunegrensa mellom Hustadvika og Averøy kommuner. Atlanterhavsveien ble åpnet den 7. juli 1989. Veien og brua er del av fylkesvei 64.

Sammen med resten av Atlanterhavsveien er Storseisundbrua foreslått vernet i Nasjonal verneplan for veger, bruer og vegrelaterte kulturminner.

Brua har blitt omtalt som «The road to nowhere» av Daily Mail i 2011.

Fil:Storseisundet bru winter.jpg|Storseisundbrua
Fil:Norge_tiltas.jpg|Storseisundbrua, «The road to nowhere»

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* atlanterhavsveien.no
* atlanterhavsveien.net
* Bilde av brua fra vest.